# Sueli Carneiro

Sueli Carneiro (São Paulo, 24 de juny de 1950) és una escriptora, catedràtica i activista brasilera en pro dels drets de les dones i del moviment negre a Brasil.

## Biografia i obra

Va nàixer al barri paulista de Lapa al 1950; fou la primera filla —de set— de José Horácio Carneiro i Eva Alves, un ferroviari i una costurera respectivament. Estudià filosofia a la Universitat de São Paulo, i cursà el doctorat en Educació de la mateixa institució.
Entrà en l'àmbit feminista a partir de la dècada de 1970; en aquest context, fou fundadora del Col·lectiu de Dones Negres de São Paulo al 1980, la primera organització del seu tipus en aquest estat.
Al 1988, Sueli funda l'organització Geledés – Institut de la Dona Negra, una de les majors ONG de feminisme negre a Brasil i la primera organització afrofeminista de São Paulo que ha liderat la lluita contra el racisme a Brasil en donar visibilitat a les dones afrobrasileres, de la qual ha estat directora. El 2012 és nomenada membre del Consell Nacional de Drets de la Dona.
Ha col·laborat per a diverses revistes, entre aquestes, Correio Braziliense, Estudos feministas, Revista Espaço Acadêmico, Presença da mulher, entre d'altres. El 1998 rep el Premi de Drets Humans de la República Francesa, mentre que un any abans havia estat finalista del Premi Claudia, un dels guardons més importants d'Amèrica Llatina.

### Obres

* Racisme, sexisme i desigualtat al Brasil.
* Mulher negra, en coautoria amb Thereza Santos (1985).
* Mulher negra. Política governamental i a mulher, en coautoria amb Thereza Santos i Albertina d'Oliveira Costa (1985).

## Referències

* ↑ Lopes, Nei. Diáspora africana (en portugués). Selo Negro, 2004, p. 715. ISBN 978-858-747-821-4.
* ↑ Melo, Elisabete. Historia aa Africa e Afro-brasileira (en portugués). Selo Negro, 2010. ISBN 978-858-747-855-9.
* ↑ da Silva Borges, Rosane. Sueli Carneiro (en portugués). Selo Negro, 2009. ISBN 978-858-747-887-0.
* 1 2 de Oliveira, Eduardo. Quem é quem na negritude brasileira (en portugués). Congresso Nacional Afro-Brasileiro, 1998.
* 1 2 Alberti, Verena. Histórias do movimento negro no Brasil: depoimentos ao CPDOC (en portugués). Fundação Getúlio Vargas, CPDOC, 2007, p. 526. ISBN 978-853-470-417-5.
* ↑ «Autora de “Quando Me Descobri Negra” (Quan em vaig descobrir negra), Bianca Santana participa en la Fira del Llibre de Frankfurt» (en anglés). Brazilian Publishers. [Consulta: 6 novembre 2019].
* ↑ «25 years of Geledés: Brazils Black Womens Institute» (en anglès). bnnnewsroom.com. Arxivat de l'original el 4 de març de 2016. [Consulta: 20 agost 2013].
* ↑ «Ministra Eleonora empossa Sueli Carneiro como conselheira de notório saber do Conselho Nacional dos Direitos da Mulher» (en portugués). Secretaria de Políticas de Promoção da Igualdade Racial, 05-09-2012. Arxivat de l'original el 22 de setembre de 2012. [Consulta: 19 agost 2013].
* ↑ Lopes, Nei. Dicionário escolar afro-brasileiro (en portugués). Selo Negro, 2006, p. 174. ISBN 978-858-747-829-0.
* ↑ «Sueli Carneiro. 1997» (en portugués). Finalistas. Prêmio CLAUDIA. Arxivat de l'original el 22 de setembre de 2013. [Consulta: 20 agost 2013].

## Enllaços externs

* Lloc oficial de Geledés. (portugués)